Асылда консенсусты алыштырмау билдәләренең береһе — элегерәк әүҙем рәүештә фекерҙәрен белдергән ҡатнашыусыларҙың яңы фекер алышыуҙа ҡатнашмауы. Ул саҡта тулы булмаған ундай фекер алышыу нигеҙендә индерелгән үҙгәртеүҙәр, моғайын, шунда уҡ яңы фекер алышыуҙа ҡатнашмағандар тарафынан «ситләштереләсәк». Төҙәтмәләр алышын башламағыҙ, киреһенсә, уларҙы яңы фекер алышыуға ылыҡтырырға тырышығыҙ. Консенсусты үҙгәртергә тырышыуҙа уңышһыҙлыҡҡа осрағанда яҡлау эҙләүҙең тағы ла бер уңышһыҙ ысулы — Википедияла уны тикшереүҙе яңы, бының өсөн яраҡһыҙ урынға сығарыу. Фекер алышыу өсөн уңайлыраҡ урын табыу дөрөҫөрәк, һәм мәсьәләне нәҡ унда һәм фәҡәт бер тапҡыр ғына тикшереү. Әгәр ҙә инде һеҙ мәсьәләне тикшереү өсөн башта уҡ уңайһыҙ урын һайлағанһығыҙ икән, әлбиттә, уны яңы урынға күсереү кәрәк булыр.